Musefletter

Musefletter er en frisyre for mennesker med langt hår, der dette blir delt i to og samlet med hårstrikker eller bånd i en hale eller løs tust på hver side av hodet, og som festes med strikk eller bånd nederst på hårlengden. De kan være flettet eller ikke flettet. Musefletter er, som hestehaler i nakken og musespeler, en praktisk og enkel måte å få vekk hår fra ansiktet under aktivitet og lek. Frisyren er særlig vanlig for barn og unge. Musefletter må ikke forveksles med musespeler, som sitter høyere opp på hodet. Både musefletter og musespeler oppfattes oftest som uskyldig og lekent eller barnslig.

På engelsk er det flere ord som tilsvarer musefletter, de vanligste er pigtails og (ponytail) bunches.

Barnebokfiguren Pippi Langstrømpe har rødt hår som er satt opp i tjukke, strittende musefletter. De kalles pippifletter.

Se også 
 Hestehale
 Fletter
 Hårknute

Referanser

Eksterne lenker 
 

 Hvordan samle langt hår i musefletter

Hårfrisyrer